เรื่องร้องเรียน: สวัสดีครับ ข้าพเจ้า นาย สุวัฒน์ วิชาโคตร ขอร้องเรียน ลานจอดรถถนนราชดำริ เขตปทุมวัน บริเวณข้างสวนลุมพินี ฝั่งตรงข้าม ร.พ จุฬา เอาเปรียบผู้บริโภค ดังนี้ เมื่อวันที่10กันยายน2565 เวลา 8:28-8:36 ได้เข้าไปใช้บริการเพื่อจะหาที่จอดรถ แต่ก็ไม่สามารถหาที่ว่างเลย จนต้องวนออกใช้เวลาไปทั้งสิ้น7นาที46วินาที ทางผู้ให้บริการที่จอดอ้างว่าเก็บเงิน20บาท เป็นอัตราชั่วโมงแรก20บาท เพราะระเบียบการถ้าเข้ามาแล้วตั้งแต่นาทีแรกจะต้องจ่าย20บาทโดยไม่อนุโลมใดๆ ปัญหาคือ1.ถ้าที่จอดรถเต็มไม่มีที่ว่างแล้ว แล้วผู้ให้บริการทำไมไม่แจ้งล่วงหน้าและยังปล่อยรถให้เข้ามาวนหาที่จอดเพื่อ????  2.ควรกำหนดยกเว้น10-15นาทีแรกฟรี ในกรณีที่ผู้ใช้บริการหาที่จอดไม่ได้ เงื่อนไขคิดค่าบริการ20บาทตั้งแต่นาทีแรกและยังปล่อยให้รถเข้ามา เป็นการเอาเปรียบผู้บริโภคและไม่เป็นธรรมเป็นอย่างมาก ทางหน่วยงานผู้รับผิดชอบและควบคุมสถานที่ให้บริการแห่งนี้ควรลงมาดูแก้ไขโดยด่วนเพื่อความเป็นธรรมกับประชาชนต่อไป
การดำเนินการของเจ้าหน้าที่: กรุงเทพมหานครได้จัดเก็บค่าธรรมเนียมจอดรถในลานจอดรถเขตทางถนนราชดำริ โดยอาศัยอำนาจตามพระราชบัญญัติจัดระเบียบการจอดรถในเขตองค์กรปกครองส่วนท้องถิ่น พ.ศ. 2562 และข้อบัญญัติกรุงเทพมหานคร เรื่อง การจัดระเบียบการจอดรถ พ.ศ. 2564  โดยยกเว้นการจัดเก็บค่าธรรมเนียมจอดรถ สำหรับรถทุกประเภทเฉพาะ 5 นาทีแรก เพื่อให้รถที่จะจอดรถเลี้ยวเข้ามาที่ลานจอดรถ หากไม่มีที่จอดรถว่างจึงให้ขับรถออกจาดลานจอดรถภายใน 5 นาทีซึ่งจะทำให้รถเคลื่อนตัวอย่างต่อเนื่องไม่ติดขัดบริเวณทางเข้า หลังจากนั้นจะเรียกเก็บอัตราค่าธรรมเนียมจอดรถ ภายในชั่วโมงแรก 20 บาท ชั่วโมงที่สองเป็นต้นไป ชั่วโมงละ 30 บาท (กองรายได้ สำนักการคลัง)
ความเห็นของผู้แจ้ง: แก้ไขปัญหาได้รวดเร็วมาก ขอบคุณมากที่เอาใจใส่ประชาชนและเข้าใจปัญหา
พื้นที่: แขวงลุมพินี เขตปทุมวัน กรุงเทพมหานคร